“Hoekom nie? bevat ’n vars versameling vrae en antwoorde – maar met ’n kinkel in die stert. … As jy ooit gewonder het waarom iets nie waar is of nie sin maak nie, is dit die boek wat jy soek!” (p. 6). Die boek is opgedeel in sewe baie interessante afdelings, nl. Diere, Ons Planeet, Die Heelal, Geskiedenis, Jou Liggaam, Tegnologie en Popkultuur. Elke afdeling is verder verdeel in fassinerende vrae, antwoorde, wenke en feite. Die manier waarop die vrae gestel word en die antwoorde weergegee word, gryp die leser se verbeelding aan. Dis prettig en leersaam.
Hoekom kan ek nie die aarde voel beweeg nie? Hoekom kan ons nie ’n gat deur die middel van die aarde grawe nie? Hoekom kan ek nie uit dryfsand klim nie?
Hoekom is die oppervlak van die aarde nie ook vol kraters soos die maan s’n nie? Hoekom is ruimtevaarders nie bekommerd dat hulle sal wegdryf as hulle in die ruimte wandel nie? Hoekom is dit so moeilik om kunsmatige swaartekrag te skep?
Ek is baie bly oor my eksemplar van Hoekom nie? en beveel dit heelhartig aan. Skaf gerus ’n kopie vir jou gesin hier aan.
Ek het gister die boek bestel en The Bookkeeper shop het by my huis kom aflewer. Dankie vir fantastiese diens van die uitgewer en The Bookkeeper shop. Die geld is die moeite werd, baie oulike boek met inligting wat ek nie eers gewees het nie. Gaan die kinders baie help.